აბსტრაქტის გაიდლაინი

მითითებები ავტორებისთვის აბსტრაქტის მომზადებისა და წარდგენის შესახებ ‘მხედველობადაქვეითებულთა რეაბილიტაციისა და განათლების საერთაშორისო საბჭოს’’ (ICEVI) აღმოსავლეთ ევროპის კონფერენციისთვის, რომელიც ტარდება თბილისში2016 წლის 14-17 დეკემბერს.

წინამდებარე მითითებები დაგეხმარებათ, კონფერენციისთვის განკუთვნილი აბსტრაქტის მომზადებაში.

ვადები: აბსტრაქტის გამოგზავნის ბოლო ვადაა 2016 წლის 14 ნოემბერი. ამ თარიღის შემდეგ მიღებული აბსტრაქტები შესაძლოა ვეღარ მოხვდეს აბსტრაქტის წიგნში ან CD ში, შესაბამისად, ვერც კონფერენციის პროგრამაში. ყველა შერჩეული აბსტრაქტი შევა კონფერენციის წიგნსა და CD ში.

აბსტრაქტის წარდგენის მეთოდი: აბსტრაქტი მიიღება ელ-ფოსტის საშუალებით mariani.contact@gmail.com,ფაქსით ან ფოსტით გამოგზავნილი აბსტრაქტები არ მიიღება.

აბსტრაქტის მიღების დადასტურება : აბსტრაქტის მიღების შემდეგ, თქვენ გამოგეგზავნებათ დამადასტურებელი წერილი ელ-ფოსტის მეშვეობით, თქვენი აბსტრაქტის სათაურით, ნომრითა და წარდგენის თარიღით.

გთხოვთ შეინახოთ აბსტრაქტის ნომერი, რადგან იგი გამოიყენება აბსტრაქტების შერჩევის პროცესში და კონფერენციაში მონაწილეობის შესატყობინებლად.

აბსტრაქტების შეფასება სამეცნიერო კომიტეტის მიერ: მიღებული აბსტრაქტები შესაფასებლად გაეგზავნება სამეცნიერო კომიტეტს ე.ი. მიმომხილველთა ჯგუფს.

მიმომხილველები შეაფასებენ თქვენს აბსტრაქტს წინასწარ შედგენილი კრიტერიუმების მიხედვით და მიიღებენ გადაწყვეტილებას მისი კონფერენციაზე წარდგენის შესახებ.

გთხოვთ, ყურადღებით გაეცნოთ პუნქტებს: „აბსტრაქტის შინაარსი“, “აბსტრაქტის ფორმატი“ და „აბსტრაქტის მიღების კრიტერიუმები“.

დასტურის შეტყობინება : შერჩეული აბსტრაქტების ავტორები მიიღებენ დასტურს არაუგვიანეს 2016 წლის 25 ნოემბრისა.

შეტყობინების მიღების შემდეგ ავტორმა უნდა გაიაროს ონლაინ რეგისტრაცია არაუგვიანეს 05 დეკემბრისა.

აბსტრაქტი ჩაითვლება დადასტურებულად მხოლოდ კონფერენციაზე რეგისტრაციის თანხის გადახდის შემდეგ. გთხოვთ, საბანკო გადარიცხვის დამადასტურებელი ქვითარი დასკანერებული გამოაგზავნეთ შემდეგ ელ-ფოსტაზე: mariani.contact@gmail.com

პრეზენტაციის ტიპი : ავტორებს შეუძლიათ გამოაგზავნონ აბსტრაქტი ზეპირი ან პოსტერით პრეზენტაციისთვის, მაგრამ სამეცნიერო კომიტეტ იტოვებს უფლებას, საბოლოოდ განსაზღვროს პრეზენტაციის ტიპი. შერჩეული აბსტრაქტები გამოქვეყნდება აბსტრაქტების წიგნში და ჩაიწერება CD-ზე, ასევე აიტვირთება ICEVI ს 2016 წლის აღმოსავლეთ ევროპის კონფერენციის ვებგვერდზე.

აბსტრაქტის შინაარსი: აბსტრაქტები შეიძლება ეფუძნებოდეს საუკეთესო პრაქტიკას ან სამეცნიერო კვლევებს. პრეზენტაციის თემა უნდა მიესადაგებოდეს კონფერენციის სათაურს „პარტნიორობა \_ მშობლისა და სპეციალისტის თანამშრომლობა უსინათლო ბავშვების განათლების პროცესში“ და კონფერენციის სქემას. გთხოვთ, წარმოაჩინეთ თქვენს პრეზენტაციაში ხაზგასმული იდეები როგორ იძენს ფორმას მხედველობადაქვეითებული ბავშვებისა და მოზარდების განათლების ყველა ეტაპზე მშობლებისა და პროფესიონალების თანამშრომლობის წყალობით. გაითვალისწინეთ შემდეგი:

ა.0-6 წელი, ჩვილობა და ადრეული ბავშვობა \_ ადრეული ინტერვენცია.

ბ.7-18 წელი, დაწყებითი, საბაზო და საშუალო სკოლა.

გ.15 წლის ზემოთ \_ პროფესიული განათლება.

დ. 18 წლის ზემოთ \_ უმაღლესი განათლება.

კონფერენციის ინტერესის სფეროს წარმოადგენს:

1. სპეციალისტების როლი მშობლების გაძლიერებაში.

2. მშობლების მონაწილეობა უსინათლო ბავშვების ყოველდღიურ ცხოვრებაში.

3. მშობლების მონაწილეობა უსინათლო ბავშვების აკადემიურ ცხოვრებაში.

4. რეგულაციები და კანონმდებლობა, რომელიც არეგულირებს სპეციალისტების როლს განათლების პროცესში მშობლების ჩართვაში.

5. გარემო ფაქტორები, რომლებიც ხელს უწყობს/უშლის მშობლების ჩართულობას.

6. პირადი ფაქტორები.

ფორმატი:

ფურცლის ზომა და საზღვრები: გთხოვთ, დააყენოთ თქვენი პროგრამა სტანდარტული ა4 ფურცლის ზომაზე (21,6 სმ x 27,9 სმ). საზღვრები ოთხსავე მხრიდან უნდა იყოს 1 ინჩი / 2.54 სმ.

ენა და ნაწერის ზომა: აბსტრაქტი უნდა იყოს წარმოდგენილი ინგლისურ ან რუსულ ენებზე, ხოლო სიტყვების რაოდენობა არ უნდა აღემატებოდეს 350-ს.

სათაური : შრიფტის ზომა უნდა იყოს 12. Times-New-Roman, გამუქებული, მარცხენა საზღვრით ( left aligned ). სათაური უნდა იყოს მოკლე და მკაფიოდ გამოხატავდეს კვლევის ბუნებას. გაადიდეთ მხოლოდ სათაურის პირველი ასო.

ავტორები: შრიფტის ზომა უნდა იყოს 10. Times New Roman,გამუქებული, ორივე მხრიდან შემოსაზღვრული (left and right justified). ავტორების სია მოცემული უნდა იყოს სათაურის ქვეშ, ხაზის გამოტოვების გარეშე. მითითებული უნდა იყოს ავტორთა სრული სახელები. ყველაზე მეტად ხაზი უნდა გაესვას იმ ავტორს, რომელიც წარადგენს სტატიას (ძირითადად, პირველი მითითებული ავტორი). პირველ ადგილზე მითითებული ავტორი იქნება პირველი საკონტაქტო პირი კონფერენციის საორგანიზაციო კომიტეტისთვის. ავტორთა სამეცნიერო ხარისხების მითითება არ არის საჭირო. ავტორების სიის შემდეგ. არ დატოვოთ ცარიელი ხაზი.

რომელ სამეცნიერო დაწესებულებას წარმოადგენენ ავტორები: შრიფტი უნდა იყოს 10 Times New Roman, დახრილი, მარცხნივ და მარჯვნივ შემოსაზღვრული (left and right justified). მითითებული უნდა იყოს ავტორთა სიის ქვეშ. თუ ავტორები სხვადასხვა სამეცნიერო დაწესებულებას წარმოადგენენ, ყოველი მათგანისთვის უნდა იყოს მითითებული სახელი და გვარი პატარა ასოებით. ორგანიზაციები/ინსტიტუტები ერთმანეთისგან გამოყოფილი უნდა იყოს მძიმეთი და უნდა მოიცავდეს განყოფილებას, ინსტიტუტს, ქალაქსა და ქვეყანას. ზემოაღნიშნული ინფორმაციის მითითების შემდეგ, ერთი ხაზი დატოვეთ ცარიელი.

ძირითადი ტექსტი: შრიფტი უნდა იყოს 12.Times New Roman, ორივე მხრიდან შემოსაზღვრული (left and right justified). ხაზებს შორის დაშორება უნდა იყოს 1,5. ყოველი ახალი აბზაცი უნდა იწყებოდეს ახალი ხაზიდან. აბზაცებს შორის შეგიძლიათ დატოვოთ ცარიელი ხაზი. ქვესათაურები (მაგ.: პრობლემა, მეთოდი, შედეგები, დისკუსია, დასკვნა და ცნებები) უნდა იყოს გამუქებული. დასაშვებია არაუმეტეს 6 ცნების გამოყენება. გთხოვთ, არ გამოიყენოთ ციფრები, ფიგურები და ცხრილები თქვენს აბსტრაქტში.

საჭიროა სრულყოფილად მიუთითოთ პირველი ავტორის ტელეფონის ნომერი, ელ-ფოსტა, სრული საფოსტო მისამართი (ქვეყნის ჩათვლით), რადგან იგი წარმოადგენს საკონტაქტო პირს.

აბსტრაქტის მიღების კრიტერიუმები: სა:მეცნიერო კომიტეტი შეაფასებს აბსტრაქტებს და მიიღებს გადაწყვეტილებას შემდეგი კრიტერიუმების მიხედვით. ყურადღებით გაეცანით, მათ, რადგან ისინი დაგეხმარებათ აბსტრაქტის სრულყოფილად შესრულებაში.

* აბსტრაქტის ფორმა შევსებული უნდა იყოს სწორად (ფორმატი, მოცულობა ინგლისური ან რუსული ენა და ა.შ)
* აბსტრაქტი
* შეესაბამება კონფერენციის სათაურს
* შეესაბამება კონფერენციის სქემას
* გააჩნია უნივერსალური ინტერესი.
* ასახავს კულტურულ თვითშეგნებას, მკვლევრის კომპეტენციასა და რელევანტურია თემასთან.
* აბსტრაქტი დაწერილია აკადემიური ენით, მაგ., სათაური ასახავს შინაარსს, ტექსტი გრამატიკულად გამართულია, კარგად კონსტრუირებული და დაბალანსებული. საკითხები ნათლადაა წარმოდგენილი და ლოგიკურად განსაზღვრული სასურველი შედეგებითა და დასკვნებით.
* პრეზენტაცია ორიგინალურია, როგორც საუკეთესო პრაქტიკის, ასევე მეცნიერული კვლევის თვალსაზრისით.
* „საუკეთესო პრაქტიკის“ შინაარსი ასახავს ეროვნული, უფრო დიდი პროექტის ან შესაბამისი ადგილობრივი პროექტის შედეგებს, ინოვაციურ პროგრამას, ტექნიკას, პრაქტიკებს.
* “მეცნიერული კვლევა“ უნდა მოიცავდეს ამოცანებს/მიზეზს, ,მეთოდებს, შედეგებსა და დასკვნას. ზოგიერთ შემთხვევაში მეცნიერულმა კომიტეტმა შესაძლოა აარჩიოს ნაშრომის წარდგენა პოსტერის საშუალებით, რის შესახებაც თქვენ ინფორმირებული იქნებით. სამწუხაროდ, ზოგიერთი ნაშრომი არ მიიღება კონფერენციაზე წარსადგენად, ძირითადად შემდეგი მიზეზების გამო:
* ნაშრომი არ შეესაბამება ზემოაღნიშნულ კრიტერიუმებს,
* იგი დააინტერესებს მონაწილეთა მხოლოდ მცირე რაოდენობას,
* ნაშრომი არ შეესაბამება საერთაშორისო კონფერენციის მოთხოვნილ სტანდარტებს,
* არ მიესადაგება კონფერენციის თემატიკას,
* სტატიის თემატიკა სცდება კონფერენციის საზღვრებს.

დამატებითი დახმარების საჭიროების შემთხვევაში, შეგიძლიათ მოგვმართოთ ელ-ფოსტის შემდეგ მისამართზე: mariani.contact@gmail.com

გისურვებთ წარმატებას!